एंबेसी स्टाफ के साथ दिखाए डांस मूव्स; PM मोदी बोले- शानदार
India Korean Ambassador Chang Jae-bok RRR Natu Natu Song Dance भारत में कोरियन एंबेसी ने सोशल मीडिया पर एक वीडियो शेयर किया है। इस वीडियो में कोरियाई राजदूत चांग जे बोक एंबेसी में काम कर रहे स्टाफ के साथ आरआरआर के गाने  नाटू नाटू पर डांस कर रहे हैं।
भारत में कोरियन एंबेसी ने सोशल मीडिया पर एक वीडियो शेयर किया है। इस वीडियो में कोरियाई राजदूत चांग जे बोक एंबेसी के अन्य स्टाफ के साथ RRR फिल्म के गाने नाटू नाटू पर डांस कर रहे हैं। 53 सेकेंड के इस वीडियो को सोशल मीडिया पर काफी पसंद किया जा रहा है। एंबेसी ने शनिवार रात इस वीडियो को ट्वीट किया था। रविवार सुबह PM नरेंद्र मोदी ने इसे रिट्वीट करके वीडियो की तारीफ की। PM मोदी ने लिखा- ऊर्जा से भरपूर पूरी टीम का अद्भुत प्रयास।
कोरियन एंबेसी ने लिखा- क्या आप नाटू को जानते हैं..
कोरियन एंबेसी ने भी वीडियो को शेयर करते हुए लिखा, 'क्या आप नाटू को जानते हैं? हम कोरियन एंबेसी में 'नाटू नाटू' का डांस करते हुए खुशी महसूस कर रहे हैं। आप भी देखिए भारत में कोरियन एंबेसडर चांग जे बोक ने अपनी पूरी टीम के साथ इस गाने पर कैसा डांस किया है।'
फैंस बोले- संगीत से संस्कृतियां साथ आ सकती हैं
ये वीडियो सोशल मीडिया पर वायरल हो गया है। लोग कोरियन एंबेसी के स्टाफ के डांस को काफी पसंद कर रहे हैं। यूजर्स ने इसकी तारीफ में लिखा, 'कोरियन एंबेसी को सलाम, ये हर तरीके से काफी शानदार है। आप सभी ने एक-एक स्टेप्स बहुत बारीकी से किया है।'
'ये देखना वाकई अद्भुत है कि संगीत के जरिए कई संस्कृतियों को साथ लाया जा रहा है। मुझे याद है कि जब एक प्राइवेट कंपनी ने ऐसा कार्यक्रम आयोजित किया था, वहां लोगों ने गंगनम स्टाइल पर डांस किया था। कोरिया आपने रॉक कर दिया।'
'एस.एस राजामौली एक ग्लोबल आइकन हैं। हमें उन पर गर्व है। भारतीय लोग अपनी संस्कृति का जश्न मना रहे हैं।'
ऑस्कर के फाइनल नॉमिनेशन में पहुंच चुका है नाटू-नाटू गाना
करीब 1 महीने पहले ऑस्कर 2023 के फाइनल नॉमिनेशन की अनाउंसमेंट की गई थी। इसमें भारतीय फिल्म RRR के गाने नाटू-नाटू को बेस्ट ओरिजिनल सॉन्ग की कैटेगरी में नॉमिनेट किया गया था। इस गाने को एम एम कीरवानी ने कंपोज किया है।
कुछ समय पहले नाटू-नाटू गाने ने गोल्डन ग्लोब अवॉर्ड में बेस्ट सॉन्ग कैटेगरी का अवॉर्ड भी अपने नाम किया था। जबकि क्रिटिक्स चॉइस अवॉर्ड में RRR ने बेस्ट फॉरेन लैंग्वेज फिल्म और नाटू-नाटू गाने ने बेस्ट सॉन्ग का अवॉर्ड जीता था। उम्मीद की जा रही है कि ऑस्कर में भी नाटू-नाटू का जलवा होगा।
हॉलीवुड क्रिटिक्स अवॉर्ड भी जीता
24 फरवरी की रात हॉलीवुड क्रिटिक्स एसोसिएशन फिल्म अवॉर्ड्स का आयोजन किया गया, जिसमें RRR ने कुल 4 कैटेगरी में अवॉर्ड जीते हैं। राम चरण और जूनियर NTR की इस फिल्म ने बेस्ट एक्शन फिल्म, बेस्ट इंटरनेशनल फीचर, बेस्ट ओरिजिनल सॉन्ग और बेस्ट स्टंट कैटेगरी में ट्रॉफीज अपने नाम की है।
ये खबरें भी पढ़ें
ऑस्कर से पहले RRR को मिली बड़ी कामयाबी:चार कैटेगरी में जीता हॉलीवुड क्रिटिक्स एसोसिएशन अवॉर्ड, राजामौली ने इंडियन फिल्म मेकर्स को डेडिकेट किया सम्मान
शुक्रवार रात हॉलीवुड क्रिटिक्स एसोसिएशन फिल्म अवॉर्ड्स का आयोजन किया गया, जिसमें RRR ने कुल 4 कैटेगरी में अवॉर्ड जीते हैं। राम चरण और जूनियर एनटीआर की इस फिल्म ने बेस्ट एक्शन फिल्म, बेस्ट इंटरनेशनल फीचर, बेस्ट ओरिजिनल सॉन्ग और बेस्ट स्टंट कैटेगरी में ट्रॉफीज अपने नाम की हैं।
अवॉर्ड रिसीव करने पहुंचे डायरेक्टर एस एस राजामौली ने ये सम्मान देश के सभी फिल्म मेकर्स को डेडिकेट किया है। आइए नजर डालते हैं इन कैटेगरीज पर -पूरी खबर पढ़ें